Dopa-Mean Girl

Is dráma aonair grinn dátheangach é Dopa-Mean Girl de chuid Louisa Ní Éideáin. Leagan péacach ard-fhuinnimhe atá ann i stíl cheabairé de scéal dhiagnóis Ní Éideáin le NEAH (Neamhord an Easnaimh Airde agus na Hipirghníomhaíochta) agus í ina duine fásta. Dar le Ní Éideáin áfach, an té a fhaigheann diagnóis de NEAH, ní gá dóibh é a insint don saol mór. Níl sé riachtanach dhul ar an stáitse le hamhráin a chanadh faoi in aird a gcinn is a ngutha – is breiseán roghnach é sin.

 Forbairt 
Rinneadh forbairt ar an seó agus é ina obair idir lámha mar chuid d'Fhéile Scene&Heard 2023, mar a díoladh amach gach ticéad dó, agus léiríodh é mar chuid d'Fhéile Imill BhÁC 2023, mar a bhain sé Gradam First Fortnight. Bhí Franziska Detrez mar stiúrthóir ar an seó agus Sarah Murphy mar léiritheoir. Rinne Matt Burke dearadh ar na soilse agus thacaigh Gorilla Design leis an togra.

 Glacadh 
Moladh an seó as a ghreann, as a chur i láthair ionraic ó chroí, as amhráin a ghreamódh i d'aigne, as a nuálaíocht agus as a beocht. Leanadh le léirithe an duaisdhráma seo in a bhfuil an Ghaeilge agus an Béarla fite fuaite ina chéile in Éirinn agus thar lear, m.sh. mar chuid d'Fhéile First Fortnight 2024 agus d'Fhéile Imill Dhún Éidinn 2025 in Albain.

 Féach freisin 
 Louisa Ní Éideáin
 PerfectionisTÁ

 Tagairtí 

Catagóir:Seónna aonair grinn
Catagóir:Seónna aonair grinn i nGaeilge
Catagóir:Seónna aonair grinn Éireannacha
Catagóir:Drámaí aonair Ghaeilge
Catagóir:Drámaí aonair
Catagóir:Ceoldrámaí grinn i nGaeilge
Catagóir:Ceoldrámaí i nGaeilge
Catagóir:Ceoldrámaí Éireannacha
Catagóir:Ceoldrámaí grinn
Catagóir:Drámaíocht ghrinn i nGaeilge
Catagóir:Drámaíocht ghrinn
Catagóir:Drámaí Gaeilge
Catagóir:Drámaí